cyanic-selkie/wikianc huggingface dataset:
प्राइसवॉटरहाउस कूपर्स
प्राइस वॉटरहाउस
एक लेखाकार शमूएल लोवेल प्राइस ने 1849 में लंदन में अपनी प्रैक्टिस शुरू की। 1865 में प्राइस ने विलियम हॉपकिन्स होलीलैंड और एडविन वाटरहाउस के साथ भागीदारी की। बाद में शीघ्र ही लेखा के क्षेत्र में अकेले काम करने के लिए होलीलैंड ने कंपनी छोड़ दी और फर्म को 1874 से प्राइस वाटर हाउस एंड को। के रूप में जाना गया। (बहुत बाद में नाम से अल्पविराम हटा दिया गया था।) प्राइस, होलीलैंड और वाटरहाउस द्वारा हस्पाक्षरित मूल साझेदारी समझौता साउथवार्क टॉवर्स में पाया जा सकता है, जो पीडब्ल्यूसी के लंदन स्थित महत्वपूर्ण विरासत कार्यालयों (जिन्हें फिलहाल गिराया जा रहा है।) में से एक है।
उन्नीसवीं सदी के आखिर से, प्राइस वाटरहाउस ने एक लेखा फर्म के रूप में महत्वपूर्ण मान्यता प्राप्त की। संयुक्त राज्य अमेरिका और यूनाइटेड किंगडम के बीच व्यापार के परिणामस्वरूप प्राइस वाटरहाउस ने 1890 में न्यूयॉर्क पर एक नया कार्यालय खोला और इस अमेरिकी फर्म ने जल्द ही तेजी से अपना विस्तार किया। मूल ब्रिटिश कंपनी ने 1904 में लिवरपूल में एक कार्यालय खोला और फिर यूनाइटेड किंगडम और दूसरे देशों में, हर बार हर देश में अलग साझेदारी स्थापित की: पीडब्ल्यू की पूरे विश्व में प्रैक्टिस सहयोगी फर्मों के संघ के जरिये होती थी, जो मूल रूप से विकसित किया गया, न कि यह अंतरराष्ट्रीय विलय का परिणाम था।
अर्थव्यवस्था के पैमाने का लाभ लेने के प्रयास में, पीडब्लू और आर्थर एंडरसन ने 1989 में विलय पर चर्चा की, लेकिन वार्ता हितों को लेकर पैदा गतिरोध के कारण टूट गई, जैसे एंडरसन के आईबीएम के साथ गहरे वाणिज्यिक संपर्क थे और पीडब्ल्यू आईबीएम का लेखा कार्य देखती थी।
कूपर्स और लिब्रैंड
1854 में विलियम कूपर ने लंदन में अपनी प्रैक्टिस शुरू की, जो सात साल बाद तब कूपर ब्रदर्स बन गई, जब उनके तीन भाई इसमें शामिल हुए.
1898 में संयुक्त राज्य अमेरिका में रॉबर्ट एच.मांटगोमेरी, विलियम एम. लिबैंड, एडम ए रॉस जूनियर और उनके भाई एडवर्ड टी. रॉस ने लिब्रॉरैंड, रॉस ब्रदर्स एंड मांटगोमेरी का गठन किया। कूपर्स और लिब्रैंड कंपनी 1957 में कूपर ब्रदर्स एंड को; लिब्रैंड, रॉस ब्रदर्स एंड मांटगोमेरी और एक कनाडाई कंपनी मैकडॉनल्ड्स, करी एंड को। के बीच हुए विलय का परिणाम थी। 1990 में ब्रिटेन सहित कुछ देशों में कूपर्स एंड लिब्रैंड ने डेलोटी हास्किन्स एंड सेल्स में विलय कर दिया और वह कूपर्स एंड लिब्रैंड डेलोटी बन गई, जिसका 1992 में कूपर्स एंड लिब्रैंड के रूप में फिर से नामकरण हुआ।
विलय
1998 में, प्राइस वाटरहाउस का कूपर्स एंड लिब्रैंड में विलय हो गया, ताकि प्राइसवाटरहाउसकूपर्स (इसमें डब्ल्यू छोटे अक्षरों में लिखा गया) का गठन हो सके। यह प्रयास एक ऐसा पैमाना हासिल करने के लिए किया गया, जिससे नई फर्म को एक दूसरे लीग में रखा जा सके।
आधुनिक इतिहास
1980 के आखिर तक फर्व्याम ने एक बड़ा व्यावसायिक परामर्श शाखा खोली, जैसा कि अन्य प्रमुख लेखा फर्मों ने किया, ताकि ज्यादा से ज्यादा फीस हासिल की जा सके। प्रबंधन परामर्श सेवा (एमसीएस) का तेजी से विकास हो रहा था और अक्सर सबसे अधिक लाभदायक प्रैक्टिस का क्षेत्र था, हालांकि यह चक्राकार था। नब्बे के दशक में इसके विकास का मुख्य कारण बहुराष्ट्रीय कंपनियों के लिए जटिल एकीकृत कार्यान्वयन प्रणाली ईआरपी को लागू करना था।
हालांकि, अपने लेखा ग्राहकों को परामर्श सेवाएं नहीं देने के कारण कंपनी पर हितों के टकराव से बचने दबाव भी बढ़ता जा रहा था। चूंकि, इसने दुनिया की सबसे बड़ी कंपनियों के एक बड़े हिस्से की लेखापरीक्षा की थी, यह अपने संभावित बाजार को सीमित करने की शुरुआत थी। ये टकराव तक बढ़ते ही जा रहे थे, जब ईआरपी प्रणालियों की आउटसोर्सिंग जैसी अतिरिक्त सेवाओं की पेशकश की जा रही थी। इन कारणों के चलते, 2000 में, अर्नस्ट एंड यंग चार बड़ी कंपनियों में से पहली थी, जिसने कैपजेमिनी को अपनी परामर्श सेवाएं बेचीं.
इसके बाद पीडब्ल्यूसी ने हेवलेट पैकर्ड को अपनी सेवाएं बेचकर (कथित तौर पर 17 अरब) इसके जरिये एमसीएस तीव्र विकास को भुनाने की योजना बनाई, लेकिन 2000 में वार्ता टूट गई।
पीडब्ल्यूसी ने मई 2002 में घोषणा की वह अपनी परामर्श गतिविधियों एक स्वतंत्र इकाई के रूप में मानता है। बाहर की एक परामर्शदात्री फर्म, वोल्फ ऑनलाइन को नई इकाई "मंडे" की ब्रांडछवि बनाने के लिए काम पर रखा गया। फर्म के सीईओ, ग्रेग ब्रेनमैन ने इस असामान्य नाम को "एक असली शब्द, संक्षिप्त, पहचानने योग्य, वैश्विक और उस कंपनी के लिए सही के रूप में वर्णित किया, जो परिणाम हासिल करने के लिए कड़ी मेहनत करती है।" हालांकि, इन योजनाओं को जल्द ही संशोधित किया गया। अक्टूबर 2002 में, प्राइसवॉटरहाउस कूपर्स ने लगभग 3.9 अरब डॉलर नकद और शेयर के रूप में आईबीएम को अपना पूरा परामर्श व्यापार बेच दिया। पीडब्ल्यूसी के परामर्श व्या‍पार को आईबीएम के वैश्विक व्यापार सेवाओं में समाहित कर लिया गया, जिससे आईबीएम की बढ़ते परामर्श प्रैक्टिस के आकार और क्षमताओं में बढोत्तरी हुई।
वैश्विक संरचना
एक सीमित देयता भागीदारी [एलएलपी] का कानूनी ढांचा उस कंपनी से अलग होता हैं, जैसे कि एक वैश्विक फर्म जो सदस्य फर्मों का समूह होता है और अपने-अपने अधिकार क्षेत्र में स्वायत्त रूप से संचालित होता है। सदस्य फर्मों के वरिष्ठ भागीदार हिस्सेदारों के एक वैश्विक मंच पर बैठते हैं और वहाँ "छत्रछाया" के रूप में युनाइटेड किंगडम की कंपनी प्राइसवॉटरहाउसकूपर्स इंटरनेशनल लिमिटेड मौजूद होती है, जो समन्वय प्रदान करती है। अमेरिकी कंपनी के पूर्व अध्यक्ष डेनिस नैली 1 जुलाई 2009 को पीडब्ल्यूसी इंटरनेशनल के अध्यक्ष बन गये।
वैश्विक
प्राइसवॉटरहाउसकूपर्स की तीन मुख्य सेवा क्षेत्र हैं
पीडब्ल्यूसी के सेवा क्षेत्रों में व्यापक उद्योग विशेषज्ञता द्वारा प्रत्येक देश के बाजार का सामना करना पड़ता है, जैसे: ये उप डिवीजन कुछ क्षेत्रों में थोड़े भिन्न हो सकते हैं।
परामर्श गतिविधियां
पीडब्ल्यूसी अपनी सार्वजनिक क्षेत्र की प्रैक्टिस के माध्यम से अमेरिका की संघीय सरकार का कार्य करता है। पीडब्ल्यूसी के वाशिंगटन मेट्रो कॉरीडोर में 2000 से ज्या‍दा पेशेवर शामिल हैं।
प्रमुख ग्राहक
पीडब्ल्यूसी के वार्षिक राजस्व में यूरोप और उत्तर अमेरिका का हिस्सा 81% और अकेले यूरोप का हिस्सा अकेले 45% है। फर्म की प्रमुख प्रैक्टिस लेखा परीक्षा से पीडब्ल्यूसी को 50% राजस्व‍ की प्राप्ति होती है।
मार्च 2005 तक, प्राइसवॉटरहाउस कूपर्स के लेखापरीक्षा ग्राहकों में संयुक्त राज्य अमेरिका की 10 सबसे बड़ी सार्वजनिक कंपनियों में से चार (एक्शनमोबाइल, फोर्ड मोटर कंपनी, चेवरोन टेक्साको और आईबीएम) शामिल हैं। पीडब्ल्यूसी युनाइटेड किंगडम की 10 सबसे बड़ी सार्वजनिक कंपनियों में से चार (ग्लैक्सोस्मिथक्लाइन, रॉयल डच शेल, बारक्लेज और लॉयड्स टीएसबी) शामिल हैं।
एक ग्राहक, एकाडमी ऑफ मोशन पिक्चर आर्ट्स एंड साइंसेज पीडब्ल्यूसी को 1934 से (विभिन्न रूपों में) टेबुलेटर होने और अकादमी पुरस्कारों के बाद वोटों का प्रमाणपत्र देने का अद्वितीय गौरव प्रदान करता है।
पीडब्ल्यूसी एफटीएससी 100 सूचकांक में 40 का प्रतिशत कंपनियों और फॉर्च्यून 1000 ऊर्जा कंपनियों का 45 प्रतिशत कंपनियों की की लेखा परीक्षा करती है।
पीडब्ल्यूसी के लेखापरीक्षा ग्राहकों, जो एफटी उद्योग द्वारा समूहीकृत एफटी ग्लोबल 500 (2006) का हिस्सा हैं, में निम्नलिखित हैं:
नाम और ब्रांडिंग
फर्म का नाम 1998 में प्मूराइस वाटरहाउस और कूपर्स एंड लिब्रैंड के विलय से पड़ा. फर्म का नारा है: संबद्ध सोच (* connectedthinking)
छाओओयामा का निलंबन
2000 से 2006 तक पीडब्ल्यूसी जापान में आश्वासन सेवा से सहबद्ध था।ChuoAoyama Audit Corporation (中央青山監査法人) मई 2006 में, वित्तीय सेवा एजेंसी ने सौंदर्य प्रसाधन कंपनी कानेबो के संदिग्ध लेखा परीक्षा के कारण छोओओयामा को निलंबित कर दिया, जिसमें फर्म के तीन भागीदारों ने कथित तौर पर धोखाधड़ी वाले लेखांकन में मदद की और कंपनी को पांच साल में 1.9 अरब डॉलर की कमाई करवाई. इसमें शामिल एकाउंटेंटों को टोक्यो जिला न्यायालय ने प्रताड़ित किया, लेकिन जज ने राय दी कि उन्होंने अपराध में "निष्क्रिय" भूमिका अदा की और वे जेल जाने से बच गये।
छाओयामा के निलंबन के तुरंत बाद पीडब्ल्यूसी ने घोटाले के परिणामस्वरूप ग्राहकों के संभावित रूप से भड़कने को रोकने के लिए तुरंत कदम उठाये. इसने प्राइसवॉटरहाउसकूपर्स अटराटा को स्थापित किया और छाओओयामा के कुछ एकाउंटेंटों (अधिकतर अंतरराष्ट्रीय डिवीजनों के) को नई फर्म में भेजा गया। छाओओयामा ने मिसुजू नाम से 1 सितंबर से अपना संचालन शुरू किया। हालांकि, इस समय तक इन दो फर्मों के पास संयुक्त रूप से निलंबन से पहले छाओओयामा की तुलना में 30% कम ग्राहक थे।
मिसुजू को जुलाई 2007 में भंग कर दिया गया।
टायको निपटान
जुलाई 2007 में, पीडब्ल्यूसी कई अरब डॉलर से ज्यादा के लेखांकन घोटाले में टायको इंटरनेशनल लिमिटेड के शेयरधारकों द्वारा दायर किये गये क्लास एक्शन लॉ सूट के निपटारे के लिए 229 करोड़ डॉलर का भुगतान करने पर सहमत हुई।
सत्यम मामला
हाल ही में, पीडब्ल्यूसी की     1.5 अरब डॉलर के घोटाले में न्यूयार्क शेयर बाजार में एनवाईएसइ के सूचीबद्ध भारतीय आईटी फर्म सत्यम के प्रमोटरों के साथ आलोचना की गई। पीडब्ल्यूसी सत्य‍म के निदेशकों के बोर्ड को पत्र लिख्ककर कहा कि सत्यम के (पूर्व) चेयरमैन द्वारा किये गये खुलासे के कारण उसकी लेखा परीक्षा "गलत और अविश्वसनीय" करार की जा सकती है। पीडब्ल्यूसी का अमेरिकी हाथ (शाखा) "सत्यम की फाइलिंग का अमेरिकी समीक्षक था।" नतीजतन, मुकदमा अमेरिका में दायर किया गया और पीडब्ल्यूसी को प्रतिवादी बनाया गया। सत्यम घोटाले के संबंध में प्राइसवॉटरहाउसकूपर्स के दो भागीदारों श्रीनिवास टाल्लुरी और सुब्रमणि गोपालकृष्णन को भारत के केंद्रीय अन्वेषण ब्यूरो ने आरोपी बनाया। चूंकि घोटाला बाहर आ चुका था, सुब्रमणि गोपालकृष्णन अनिवार्य सेवानिवृत्ति की आयु तक पहुंचने के बाद सेवानिवृत्त हो गये, जबकि टाल्लुरी फर्म से निलंबन पर चल रहे हैं।
अन्य दंड और आलोचनाएं
भारतीय लेखा मानक एजेंसी आईसीएआई 2007 के अब मृत हो चुके ग्लो‍बल ट्रस्ट बैंक मामले में पेशेवर लापरवाही के लिए पीडब्ल्यूसी के भागीदारों की जांच कर रही है। सत्यम की तरह, ग्लोबल ट्रस्ट बैंक भी हैदराबाद में स्थित था। इसी वजह से भारतीय रिजर्व बैंक ने पीडब्ल्यूसी पर पिछले एक साल से ज्यादा समय से किसी भी वित्तीय कंपनी की लेखा परीक्षा करने पर पाबंदी लगा दी है।  पीडब्ल्यूसी भारत में डीएसक्यू सॉफ्टवेयर में लेखा घोटाले के साथ भी जुड़ी हुई है। जुलाई 2006 में, पीडब्ल्यूसी की जापानी सहयोगी कंपनी छाओओयामा पर दो महीने के लिए प्रतिबंध लगा दिया गया था। सत्यम घोटाले के कारण मुंबई स्थित स्माल इन्वेस्टर ग्रीवांसेज एसोसिएशन (SIGA) ने भारतीय शेयर बाजार नियामक सेबी से पीडब्ल्यूसी पर स्थायी रूप से प्रतिबंध लगाने और "केतन पारेख शेयर गड़बड़ियों" जैसे और घोटालों के आरोप में भारत में उसकी परिसंपत्तियों को जब्त करने का आग्रह किया। लेखा और बीमांकिक अनुशासन बोर्ड, जो ब्रिटेन में व्यवसाय को विनियमित करता है, ने जुलाई 2009 में पीडब्ल्यूसी की पशुधन के लेखाकंन, अपने बुरे ऋण को ठीक तरह से निपटाने में विफल होने वाले सब-प्राइम लेंडरों की जांच की घोषणा की।
प्रायोजन
प्राइसवॉटरहाउसकूपर्स डच फुटबॉल टीम का भी एक प्रायोजक रही है।
लेखन का इतिहास
लेखन का इतिहास हमें दिखाता है कि भाषा किस तरह से अक्षरों या अन्य चिह्नों द्वारा लिखी गयी और लिपियों के विकास को समझने की कोशिश करता है।
विभिन्न मानव सभ्यताओं में लेखन प्रणालीयों का विकास हुआ है, परन्तु इन प्रणालीयों के पहले आध्यलिपियों का उपयोग हुआ, जिनमें वैचारिक या स्मृति-सहायक चिन्हों काम आते थे। सच्चे लेखन, जिसमें भाषिक उच्चारण को इस तरह कूट बना सकते ताकी पढ़ने वाला लिखित शब्द से काफी हद तक भाषिक उच्चारण बना सके, बादमें बना।   सच्चे लेखन आध्यलिपि से अलग है। आध्यलिपि अधिकतर व्याकरणिक शब्दों और प्रत्ययों को कूटित नहीं करती है, जिस वजय से लेखक के मतलब को समझना कठिन या असंभव हो जाता है।  क्यूनिफॉर्म लिपि दुनिया की सबसे पहली लिपियों में से एक है।
लेखन का आविष्कार
अधिकतर जनें जो इसमें काम करते है सहमत हैं कि सच्चे लेखन का निर्माण कम से कम दो प्राचीन सभ्यताओं में हुआ था (अंकों को छोड़ कर, उनका निर्माण सच्चे लेखन से कही पहले हो चुका था), पर हो सकता है कि और में भी निर्माण हुआ हो। ऐसा मानते है कि सुमेर में ३४०० ईसा पूर्व में निर्माण हुआ और मध्यअमेरिका में ३०० ईसा पूर्व तक निर्माण हो चुका था।
इस तरह के कांस्य युग सिंधु घाटी सभ्यता की सिंधु लिपि, ईस्टर द्वीप की रोन्गोरोन्गो लिपि, और विंका प्रतीकों पर वाद विवाद चल रहा है। यह सारी लिपियां अनिर्णीत हैं, और इसलिए यह अज्ञात है कि क्या वे सच्चे लेखन, आध्यलिपि, या कुछ और हैं।
लेखन प्रणाली
प्रतीकात्मक संचार प्रणाली लेखन प्रणाली से अलग होती है क्योंकि प्रतीकात्मक संचार प्रणाली को समझने के लिये कुछ हद तक उस से जुड़ी बोली भी समझनी होती। प्रतीकात्मक प्रणाली, जैसे कि सूचना संकेत, पुताई , मानचित्र और गणित समझने के लिये अधिकतर कोई बोली के ज्ञान की आवश्यकता नहीं होती है।  प्रत्येक मानव समुदाय भाषा का उपयोग करती है, जिस वजय से कई को लगता है कि यह मानवता का परिभाषित प्रतीक है (भाषा की उत्पत्ति देखें)।  लेखन प्रणालीयों का विकास छिटपुट, असमान तरह से और धीमी गति से हुआ है। पारंपरिक मौखिक प्रणालियों का आंशिक निराकरण किया लेखन प्रणालीयों ने, परन्तू यह भी छिटपुट, असमान तरह से और धीमी गति से हुआ है।  एक बार स्थापित होने के बाद, लेखन प्रणाली अपने बोले गए समकक्षों की तुलना में धीरे बदलती है और अक्सर ऐसी विशेषताओं और अभिव्यक्तियों को बचाती है जो अब बोली हुई भाषा में मौजूद नहीं हैं।  लेखन का सबसे बड़ा लाभ यह है कि इस से समाज लगातार और अधिक विस्तार से जानकारी अंकित कर सकता है, जो कि केवल बोली में याद रखना कठिन होता।  लेखन काम में लेकर समाज को ज्ञान बांटने में सहयोग मिलता है।
लिखित इतिहास
प्रागितिहास और प्रारंभिक लेखन के इतिहास के बीच विद्वान एक अंतर मानते हैं परन्तु इस बात पर सहमत नहीं हैं कि कब प्रागितिहास इतिहास बन जाता है और कब आध्य-लेखन "सच्चा लेखन" बन जाता है।  अर्थ काफी हद तक व्यक्तिपरक है।  सामान्यतय, लिखना ज्ञान का अभिलेख बनाने का तरीका है जो कि अक्षरों से बना हो, जो कि खुद ग्लिफ़ से बने हो सकते हैं।
कोई क्षेत्र में लेखन का उद्भव होने के कुछ सदियों बाद तक विखंडन शिलालेखों मिलते हैं। इतिहासकार सुसंगत ग्रंथों की उपस्थिति से कोई भी संस्कृति की "ऐतिहासिकता" को चिह्नित करते हैं।
लेखन का आविष्कार झटके से नहीं हुई। प्रतीकों का उपयोग, संभवतः पहले सांस्कृतिक उद्देश्यों के लिए, से धीरे-धीरे पूरा लेखन बना।
विकास के चरण
प्राचीन काल की सब से प्रसिद्ध चित्र लिपियां हैं:
पुरानी दुनिया में, प्रारंभिक कांस्य युग (४वी सहस्राब्दी ई.पू.) में नवपाषाण लेखन से सच्चे लेखन प्रणाली विकसित हुए। सुमेर के पुरातन (क्यूनीफॉर्म से पहले) लेखन और मिस्र के चित्रलिपि को अधिकतर सबसे पुराने लेखन प्रणालीयों मानते हैं। दोनों अपने पैतृक आध्य-शिक्षित प्रतीक प्रणालियों से ३४००-३१०० ईसा पूर्व के बीच सच्चे लेखन बनते हैं, और लगभग २६०० ईसा पूर्व पहले सुसंगत ग्रंथ मिलते हैं।
लक्ष्‍मीकान्‍त उर्फ पप्‍पू निषाद
लक्ष्‍मीकान्‍त उर्फ पप्‍पू निषाद,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की मेंहदावल विधान सभा निर्वाचन क्षेत्र (निर्वाचन संख्या-312)से चुनाव जीता।
9 वर्ष लम्बी सेवा पदक
9 वर्ष लम्बी सेवा पदक एक भारतीय सैन्य सम्मान है जो उन सैनिकों को दिया जाता है, जिन्होने अच्छे आचरण के साथ कम से कम 9 वर्ष की सेवा पूरी कर ली हो।
पैरासेल्सस
पैरासेल्सस (Paracelsus ; 11 नवम्बर या 17 दिसम्बर 1493 – 24 सितम्बर 1541) स्विट्सरलैण्ड के, १६ वीं शती के, लब्ध प्रतिष्ठ एलकेमिस्ट, अर्थात् कीमियागर या रसायनज्ञ थे। इनका वास्तविक नाम 'थिओफ्रैस्टस बॉम्बैस्टस फॉन् होहेनहाइम' (Theophrastus Bombastus von Hohenheim) था। ईसा की प्रथम शताब्दी में रोम देश में एक प्रसिद्ध साहित्यिक, सेल्सस (Celsus), हो चुका है। थिआफैस्टस बॉम्बैस्टम अपने को इस विख्यात व्यक्ति से बड़ा मानते थे, अत: उन्होंने अपना नाम 'पैरसेल्सस', अर्थात् 'सेल्सस से वड़ा', रख छोड़ा था।
मुर्बाला
मुर्बाला में भारत के बिहार राज्य के अन्तर्गत पुर्णिया मण्डल के अररिया जिले का एक गाँव है।
पैरासेल्सस
परिचय
ज्यूरिख के (जो आजकल स्विट्सरलैंड का नगर है, पर १६वीं सती में जर्मन देश में था) निकट मोरिया आइंसौडेल्न (Einsiedeln) में १७ दिसम्बर १४९३ ई. को पैरासेल्सस का जन्म हुआ। इनके पिता विलहेल्म फॉन होहेनहाइम चिकित्सक थे। इनकी माँ का इनके बचपन में स्वर्गवास हो गया। वे माता पिता की संभवत: एकमात्र संतान थे, पर बड़े प्रतिभाशाली और अहंमन्य। पैरासेल्सस के बाल्य जीवन का वितरण तो प्राप्त नहीं है, पर १५१४ ई. में ये टाइरोल की धातुकर्मशालाओं और खानों में गए और वहाँ इन्होंने धातुओं से संबंध रखनेवाली रसायन की शिक्षा पाई। टाइरोल जाने से पूर्व संभवत: इन्होंने बेसल विश्वविद्यालय में भी अध्ययन किया था। पेरासेल्सस को अपने पिता से चिकित्सा पद्धतियों के सीखने और दवाइयों के बनाने में सहायता मिली। टाइरोल की धातुकर्मशाला में सिजिसमंड फ्यूगर (Sigismund Fugger) से इन्होंने बहु कुछ सीखा और फिर ये जर्मनी, फ्रांस, बेलजियम, इंग्लैंड, स्कैडिनेविया, इटली, रूस और कुछ पूर्वीय देशों में भी सैलोनी की तरह घूम घूमकर रसविद्या का अनुभव प्राप्त करते रहे। बहुत से युद्धों में भी इन्होंने चिकित्सक का कार्य कैंपों में किया (जैसे सन् १५२१-१५२५ के वेनेसियन युद्ध में)। इटली के फरारा विश्वविद्यालय से उन्होंने एम. डी. की उपाधि भी प्राप्त की। १५२६ ई. में वे स्ट्रैसबर्ग में कुछ वर्ष रहे, पर एक स्थान पर जगकर रहना इनकी प्रवृत्ति में ही न था। पैरासेल्सस ने कई बार असाध्य रोगियों की सफल चिकित्सा की, जिससे उनकी ख्याति बढ़ गई। यूरोप में सर्वप्रथम इन्होंने चिकित्सा के क्षेत्र में धातुओं से बने यौगिकों का प्रयोग किया। वे अपने सामने पुरानी पद्धति के आचार्यो, जैसे गैलेन और हिप्पोक्रेटीज़ आदि को तुच्छ समझते थे। जब ये अपने नगर के प्रधान चिकित्सक नियुक्त हुए, तो इन्होंने गैलेन (Galen) और गंधक के साथ जला दिया। इनके इस प्रकार के व्यवहारों ने नगरवासियों और विशेषतया चिकित्सकों को, इनका शत्रु बना दिया। इनके भाषणों में भी लोग विघ्न डालने लगे। इनके अंतिम दिन निर्धनता में बीतने लगे। इनपर तरस खाकर राजकुमार पैलेटाइन (बैवेरिआ के आर्कबिशप, ड्यूक अनर्स्टं) ने अप्रैल, १५४१ ई. में इन्हें साल्ज़र्ग बुला दिया। यहाँ इनके दिन आराम से कटने लगे, पर ये बहुत दिनों तक जीवित न रहे। १४ दिसम्बर १५४१ ई. को इनका देहावसान हो गया। इस समय इनकी आयु केवल ४८ वर्ष की थी। सेंट सेबेस्टियन के गिरजा में इन्हें दफना दिया गया।
पैरासेल्सस के लेखों का संग्रह १० जिल्दों में ५८९-९१ ई. में बेसल में छापा गया। इन ग्रंथों का दूसरा संस्करण १६०३-१६१६ ई. में स्ट्रैसबर्ग में छपा। सन् १९२६-३० में आधुनिक जर्मन भाषा में एक संस्करण और निकला है।
पैरासेल्सस रासायनिक तत्त्वतत्वों के परिवर्तन में विश्वास रखते थे, पर इनका कहना यह था कि रसविद्या या कीमियागीरी का उद्देश्य अधम धातु को उत्तम धातु में परिवर्तन करना नहीं है, जिससे रोग और मृत्यु पर विजय प्राप्त हो। चिकित्साशास्त्र में पैरासेल्सस के पहले वनस्पतियों और जंगल के औषधों के काढ़ों का उपयोग होता था। पैरासेल्सस ने धातुओं से बने यौगिकों के उपयोग की पद्धति चलाई। यूरोप में इन्हें औषध रसायन का प्रवर्तक माना जाता है। वे रोग और स्वास्थ्य पर ग्रहों के प्रभाव को भी मानते थे। विश्व के समस्त पदार्थो में वे जीवन का अस्तित्व मानते थे। वे वायु, जल और अग्नि में शरीर और प्राण (जीवन) तो मानते थे, पर आत्मा नहीं। सब पदार्थो के मूल में वे तीन तत्व मानते थे : लवण (शरीर), गंधक (आत्मा) और पारा (प्राण)। वे धातुओं को गंधक और पारे से मिलकर बनी मानते थे। उनका कहना था कि धातुओं के विभिन्न रंग और उनकी आभाएँ गंधक, पारा और लवणों की सापेक्ष मात्राओं पर निर्भर हैं। गंधक ज्वलनशीलता का तत्व, लवण अदाह्यता और स्थिरता का तत्व एवं पारा वाष्पशीलता और गलनीयता का तत्व माना जाता था।
पैरासेल्सस को नए पारिभाषिक शब्द गढ़ने में बड़ा मजा आता था। ओषधियों के भीतर विद्यमान रोगनाशक तत्व का नाम उन्होंने एरकानम (arcanum) रखा था। इनका विचार था कि एरकानाम एक प्रकार का गैसीय पदार्थ है, जो ऊपर उठकर भाग्यविधाता ग्रहों और नक्षत्रों तक पहुँच सकता है और स्वास्थ्य का स्थापक है। रसविद्या का उद्देश्य इस एरकानम को ही प्राप्त करना है और यह सीखना है कि रोगनिवारणार्थ इस एरकानम का कैसे प्रयोग किया जाय। परमात्मा द्वारा बनाई गई कच्ची, प्राकृतिक सामग्री से तैयार माल बनाना, रसविद्या का दूसरा उद्देश्य है। परमात्मा ने लोहे का अयस्क बनाया, उससे लोहा प्राप्त करना रसज्ञों का कार्य है। पैरासेल्सस ने 'ऐलकोहल' नाम अंगूर की आसुत सुरा के लिये दिया, जो आज तक प्रचलित है। इस शब्द का अर्थ कोयलेवाला, या कागज (al-kohl), है। इस प्रकार मनमाना नाम दे देने में पैरासेल्सस का आनंद आता था।
पैरासेल्सस ने पदार्थो को शुद्धावस्था में प्राप्त करने पर बल दिया। पदार्थो के संशोधन की विधियाँ भी बताई और इस प्रकार पैरासेल्सस ने जो परंपराऍ निर्धारित कीं, उनपर आधुनिक रसायनशास्त्र की नींव पड़ी।
इवन मक्ग्रेगोर
इवन गॉर्डन मक्ग्रेगोर ओबीई का जन्म 31 मार्च 1971 में हुआ। वह एक स्कॉटिश अभिनेता हैं,वे फिल्म भूमिकाओं के लिए अंतरराष्ट्रीय जगत में प्रसिद्ध हैं।जिसमें स्वतंत्र नाटक, विज्ञान-कथा महाकाव्य और संगीत शामिल हैं।
मैक्ग्रेगोर की पहली व्यावसायिक भूमिका 1993 में थी, जब उन्होंने ब्रिटिश चैनल 4 सीरीज "लिपस्टिक आपकी कॉलर पर" (लिपस्टिक आन योर कालर) में अग्रणी भूमिका निभाई। उनके कुछ प्रसिद्ध किरदार जैसे ट्रेनस्पाटिंग(१९६६) और टी२ ट्रेनस्पाटिंग(२०१७) का नशेड़ी मार्क रेन्टन ,स्टार वार्स प्रिक्वल ट्रियोलॉजी का जेडी केनोबी,संगीतमय फिल्म मोलीन रोग का इसाइ कवि शामिल है। ।
मक्ग्रेगोर ने फ़ॉर्गो के तीसरे सत्र में 2017 एफएक्स संकलन शृंखला में अपने दोहरे प्रदर्शन के लिए सर्वश्रेष्ठ अभिनेता - मिनीसिरियों या टेलीविज़न फिल्म का गोल्डन ग्लोब पुरस्कार जीता और सर्वश्रेष्ठ अभिनेता के लिए गोल्डन ग्लोब नामांकन प्राप्त किया - म्यूलीन रौज दोनों के लिए संगीत या कॉमेडी! और यमन में सैल्मन मत्स्य पालन, मैकग्रेगोर ने लड़कों और गुड़िया (2005-07) और ओथेलो (2007-08) के थिएटर प्रोडक्शन में अभिनय किया है।1997 में उन्हें एम्पायर मैगजीन की "टॉप टाइम मूवी स्टार्स ऑफ ऑल टाइम" सूची पर नंबर 36 का स्थान दिया गया था। बीबीसी के लिए 2004 के एक सर्वेक्षण में,मक्ग्रेगोर को ब्रिटिश संस्कृति में चौथा सबसे प्रभावशाली व्यक्ति घोषित किया गया था। वह परोपकार के काम में भी शामिल रहे हैं और 2004 से यूनिसेफ यूके के लिए एक राजदूत के रूप में काम किया है।2016 में, उन्होंने बाफ़्टा  ब्रिटानिया मानवतावादी पुरस्कार प्राप्त किया।
प्रारंभिक जीवन
मक्ग्रेगोर का जन्म पर्थ के क्रिफ़ में हुआ।  उनकी मां, कैरोल डायने (नी लॉसन), क्रेफ़ हाई स्कूल में एक सेवानिवृत्त शिक्षक और बाद में डन्डी में किंग्सपार्क स्कूल की उप प्राध्यापक है ।  उनके पिता, जेम्स चार्ल्स स्टीवर्ट "जिम" मैकग्रेगर, एक सेवानिवृत्त शारीरिक शिक्षा शिक्षक और कैरीफ में मॉरिसन अकादमी में कैरियर मास्टर हैं।   उनके एक बड़े भाई, कॉलिन (जन्म 1969), रॉयल एयर फोर्स में एक पूर्व तूर्को जीआर 4 पायलट थे। उनके चाचा अभिनेता डेनिस लॉसन हैं और शादी से उनकी मासी अभिनेत्री शीला गिश थी, जो उन्हें जिश की अभिनेत्री बेटियां, के कर्राम और लू जिश के कदम-चचेरे भाई बनाती हैं।
मक्ग्रेगोर क्रेफ़ ने स्वतंत्र मॉरिसन अकादमी में भाग लिया 16 साल की उम्र में स्कूल छोड़ने के बाद, उन्होंने पर्थ थिएटर में एक मंचन के रूप में काम किया और किर्कलल्डी कॉलेज ऑफ टेक्नोलॉजी  में नाटक में एक नींव पाठ्यक्रम का अध्ययन किया, जो कि गिलल्डहॉल स्कूल ऑफ म्यूजिक  में नाटक का अध्ययन करने के लिए और लंदन जाने से पहले नाटक जब वे 18 साल के थे।
पुरस्कार और नामांकन
2010 में, मैकग्रेगर को फ्रांसीसी सरकार ने एक शेवेलियर डेन्स ल ऑर्ड्रे डेस आर्ट्स एट लेटर्स (नाइट ऑफ द ऑर्डर ऑफ़ दी आर्ट्स एंड लेटर्स) के रूप में नियुक्त किया था। मैकग्रेगोर को ऑर्डर ऑफ़ द ऑर्डर ऑफ द ब्रिटिश एम्पायर (ओबीई) के रूप में नाटक और चैरिटी के लिए सेवाओं के लिए 2013 न्यू ईयर ऑनर्स  में नियुक्त किया गया था।
व्यक्तिगत जीवन
मक्ग्रेगोर ने 1995 में, कावनाग क्यूसी के सेट पर मिलने वाले एक ग्रीक-फ्रेंच प्रोडक्शन डिजाइनर, ईव मावरकिस से शादी की। साथ में उन्हें चार बेटियां हैं, इनमें से एक मंगोलिया से अपनाया गया था।    मक्ग्रेगोर ने अपनी दाहिने हाथ पर अपनी पत्नी और बेटियों के नामों के दिल और छलर टैटू बनवाये हैं।
जगाधरी
जगाधरी (Jagadhri) भारत के हरियाणा राज्य के यमुनानगर ज़िले में स्थित एक नगर है। यह यमुनानगर से सटा हुआ है और इन दोनों के बीच का विभाजन अस्पष्ट है।  जगाधरी चण्डीगढ़ से लगभग १०० किमी दूर है।
कांवली
कांवली अथवा काँवली (Kanwali) भारतीय राज्य उत्तराखण्ड के देहरादून नगर निगम अंतर्गत एक वार्ड है। 1998 से पूर्व ये हिस्सा कांवली ग्राम पंचायत कहलाता था। वर्ष 2011 के नगरीय परिसीमन के अनुसार कांवली की वार्ड संख्या 50 है और यहाँ का पिनकोड 248001 है।
जनसांख्यिकी
भारत की 2011 की जनगणना के आंकड़ों के अनुसार कांवली (वार्ड संख्या 50) की कुल जनसंख्या 10,318 थी और यहाँ कुल 2,124 परिवार (हाउसहोल्ड) निवास करते थे। कुल जनसंख्या में पुरुषों की संख्या 5,506 तथा महिलाओं की संख्या 4,812 थी। छह वर्ष से कम आयु वर्ग की जनसंख्या 1,275 थी जिसमें बालकों की संख्या 712 और बालिकाओं की संख्या 563 थी।
मयलापुर
मयलापुर  (மயிலாப்பூர்) दक्षिण भारतीय चेन्नई शहर का सांस्कृतिक केन्द्र है। यह चेन्नई के दक्षिण ओर स्थित है। यहां तमिल नाडु का प्रमुख वाणिज्यिक केन्द्र और शहर का पुरातनतम भाग भी है। मयलापुर सड़कों और एम आर टी एस के द्वारा भली-भांति जुड़ा हुआ है। यहां सातवीं शताब्दी का प्रसिद्ध कपालीश्वर मंदिर, कचहरी और रामकृष्ण मठ है। मयलापुर में पेड़ों की कतारों वाली सुंदर सड़कें हैं। मयलापुर का नाम तमिल भाषा के शब्द मायिल से व्युत्पन्न है। मायिल का अर्थ मयूर है, जो हिन्दू भगवान मुरुगन का वाहन है। कपालीश्वर मंदिर का निर्माण पल्लव राजवंश के राजा ने सातवीं शताब्दी में करवाया था।
सोसा, धारचुला तहसील
सोसा, धारचुला तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
ओमकार कपूर
ओमकार कपूर एक भारतीय फिल्म अभिनेता हैं।
डोरिया शफ़ीक़
डोरिया शफ़ीक़ (14 दिसम्बर 1908 – 20 सितम्बर 1975) मिस्री नारीवादी, दार्शनिक, कवित्री, संपादक तथा मध्य 1940 के दशक में मिस्री नारी आंदोलन के प्रमुख अगुआओं में से एक थीं। उनके प्रयासों का एक सीधा परिणाम के कारण से मिस्री संविधान द्वारा नारियों को अब वोट करने और मतदान देने का अधिकार दिया गया है - अर्थात उनके कार्यों से मिस्री नारियों को मताधिकार दिया गया।
लोहसर
लोहसर भारतीय राज्य महाराष्ट्र के अहमदनगर जिले के पाथर्डी तहसिल में स्थित एक गाँव है। इस गांवमे श्री भैरवनाथ का मंदिर है। यहा हर रविवार को पुजा होती है।
गाँव की कुल जनसंख्या 2011 की जनगणना अनुसार 2,017 थी।
इविका रेकन
इविका रेकन (क्रोएशियाई: Ivica Račan, 24 फरवरी, 1944 - 29 अप्रैल 2007) एक क्रोएशियाई leftist राजनयिक था और 2000 से 2003 तक क्रोएशिया के प्रधानमन्त्री था। उस किडनी कैंसर से मर जाते थे।
मुदुपालजुवि (अनंतपुर)
मुदुपालजुवि (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
आदर्श गैस
आदर्श गैस एक काल्पनिक सैद्धान्तिक गैस है जिसके कण यादृच्छ गति करने वाले, परस्पर अन्योन्यक्रिया न करने वाले और 'बिन्दुवत' हैं। आदर्श गैस की संकल्पना उपयोगी है क्योंकि आदर्श गैस आदर्श गैस नियम का पालन करती है जो एक सरलीकृत एवं सुविधाजनक समीकरण है।
आदर्श गैस समीकरण
आदर्श गैस का समीकरण निम्नलिखित है- जहाँ p दाब, V आयतन, n मोलों की संख्या, R आदर्श गैस नियतांक (= 8,314 J/K·mol) तथा T ताप (केल्विन में) है। जब दाब  atm में तथा आयतन  litre में हो, तब R(आदर्श गैस नियतांक) =0.0821 atm×litre/mol×Kelvin
पूर्ण ऊष्मा (एन्थैल्पी)
जहाँ Cp नियत दाब पर ऊष्मा धारिता है।
पटोडी लगा गैड, गैरसैण तहसील
पटोडी लगा गैड, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
अमरकंटक
अमरकंटक (Amarkantak) भारत के मध्य प्रदेश राज्य के अनूपपुर ज़िले में स्थित एक नगर है। यह विंध्य पर्वतमाला व सतपुड़ा पर्वतमाला के मिलनक्षेत्र पर मैकल पर्वतमाला में स्थित है। यहाँ से नर्मदा नदी, सोन नदी और जोहिला नदी (सोन की उपनदी) का उद्गम होता है। यह एक हिन्दू तीर्थस्थल है।
विवरण
अमरकंटक नर्मदा नदी, सोन नदी और जोहिला नदी का उदगम स्थान है। यह हिंदुओं का पवित्र स्थल है। मैकाल की पहाडि़यों में स्थित अमरकंटक मध्‍य प्रदेश के अनूपपुर जिले का लोकप्रिय हिन्‍दू तीर्थस्‍थल है। समुद्र तल से 1065 मीटर ऊंचे इस स्‍थान पर ही मध्‍य भारत के विंध्य और सतपुड़ा की पहाडि़यों का मेल होता है। चारों ओर से टीक और महुआ के पेड़ो से घिरे अमरकंटक से ही नर्मदा और सोन नदी की उत्‍पत्ति होती है। नर्मदा नदी यहां से पश्चिम की तरफ और सोन नदी पूर्व दिशा में बहती है। यहां के खूबसूरत झरने, पवित्र तालाब, ऊंची पहाडि़यों और शांत वातावरण सैलानियों को मंत्रमुग्‍ध कर देते हैं। प्रकृति प्रेमी और धार्मिक प्रवृत्ति के लोगों को यह स्‍थान काफी पसंद आता है। अमरकंटक का बहुत सी परंपराओं और किवदंतियों से संबंध रहा है। कहा जाता है कि भगवान शिव की पुत्री नर्मदा जीवनदायिनी नदी के रूप में यहां से बहती है। माता नर्मदा को समर्पित यहां अनेक मंदिर बने हुए हैं, जिन्‍हें दुर्गा की प्रतिमूर्ति माना जाता है। अमरकंटक बहुत से आयुर्वेदिक पौधों के लिए भी प्रसिद्ध है‍, जिन्‍हें किंवदंतियों के अनुसार जीवनदायी गुणों से भरपूर माना जाता है।
टंकणगत अशुद्धि
टंकणगत अशुद्धि या टाइपोग्राफ़िकल एरर वह लेखन में वह अशुद्धि है जो टंकण में चूक के कारण उत्पन्न होती है, तथा मूल लेख में शुद्ध होती है या टंकणकर्ता के मस्तिष्क तक सही रूप में पहुँची होती है, केवल टंकण के समय गलत हुई होती है।
अमरकंटक
मुख्य आकर्षण
यहाँ अनेक रमणीय स्थल है जिनका विवरण क्रमशः आगे दिया गया है।
टंकणगत अशुद्धि
इन्हें भी देखें
अक्षर कला टंकण
अमरकंटक
धुनी पानी
अमरकंटक का यह गर्म पानी का झरना है। कहा जाता है कि यह झरना औषधीय गुणों से संपन्‍न है और इसमें स्‍नान करने शरीर के असाध्‍य रोग ठीक हो जाते हैं। दूर-दूर से लोग इस झरने के पवित्र पानी में स्‍नान करने के उद्देश्‍य से आते हैं, ताकि उनके तमाम दुखों का निवारण हो ॐ।
दूधधारा
अमरकंटक में दूधधारा नाम का यह झरना काफी लो‍कप्रिय है। ऊंचाई से गिरते इस झरने का जल दूध के समान प्रतीत होता है इसीलिए इसे दूधधारा के नाम से जाना जाता है। यह अनूपपुर जिले में है।
कल्चुरी काल के मंदिर
नर्मदाकुंड के दक्षिण में कलचुरी काल के प्राचीन मंदिर बने हुए हैं। इन मंदिरों को कलचुरी महाराजा कर्णदेव ने 1041-1073 ई. के दौरान बनवाया था। मछेन्‍द्रथान और पातालेश्‍वर मंदिर इस काल के मंदिर निर्माण कला के बेहतरीन उदाहरण हैं।
सोनमुड़ा
सोनमुड़ा सोन नदी का उद्गम स्‍थल है। यहां से घाटी और जंगल से ढ़की पहाडियों के सुंदर दृश्‍य देखे जा सकते हैं। सोनमुड़ा नर्मदाकुंड से 1.5 किलोमीटर की दूरी पर मैकाल पहाडियों के किनारे पर है। सोन नदी 100 फीट ऊंची पहाड़ी से एक झरने के रूप में यहां से गिरती है। सोन नदी की सुनहरी रेत के कारण ही इस नदी को सोन नदी कहा जाता है।
मां की बगिया
मां की बगिया माता नर्मदा को समर्पित है। कहा जाता है कि इस हरी-भरी बगिया से स्‍थान से शिव की पुत्री नर्मदा पुष्‍पों को चुनती दी थी। यहां प्राकृतिक रूप से आम, केले और अन्‍य बहुत से फलों के पेड़ उगे हुए हैं। साथ ही गुलबाकावली और गुलाब के सुंदर पौधे यहां की सुंदरता में बढोतरी करती हैं। यह बगिया नर्मदाकुंड से एक किलोमीटर की दूरी पर है।
कपिलधारा
नर्मदा नदी पर बनने वाला पहला प्रपात है, जो उद्गम स्थल के 8 किमी की दूरी पर स्थित है। लगभग 100 फीट की ऊंचाई से गिरने वाला कपिलधारा झरना बहुत सुंदर और लोकप्रिय है। धर्मग्रंथों में कहा गया है कि कपिल मुनि ने यहाँ वर्षो तक तपस्या की थी घने जंगलों, पर्वतों और प्रकृति के सुंदर नजारे यहां से देखे जा सकते हैं। माना जाता है कि कपिल मुनि ने सांख्‍य दर्शन की रचना इसी स्‍थान पर की थी। कपिलधारा के निकट की कपिलेश्‍वर मंदिर भी बना हुआ है। कपिलधारा के आसपास अनेक गुफाएं है जहां साधु संत ध्‍यानमग्‍न मुद्रा में देखे जा सकते हैं।
कबीर चबूतरा
स्‍थानीय निवासियों और कबीरपंथियों के लिए कबीर चबूतरे का बहुत महत्‍व है। कहा जाता है कि संत कबीर ने कई वर्षों तक इसी चबूतरे पर ध्‍यान लगाया था। कहा जाता है कि इसी स्‍थान पर भक्त कबीर जी और सिक्खों के पहले गुरु श्री गुरु नानकदेव जी मिलते थे। उन्होंने यहां अध्‍यात्‍म व धर्म की बातों के साथ मानव कल्‍याण पर चर्चाएं की। कबीर चबूतरे के निकट ही कबीर झरना भी है। मध्‍य प्रदेश के अनूपपुर और डिंडोरी जिले के साथ छत्तीसगढ़ के बिलासपुर और मुंगेली की सीमाएं यहां मिलती हैं।
सर्वोदय जैन मंदिर
यह मंदिर भारत के अद्वितीय मंदिरों में अपना स्‍थान रखता है। इस मंदिर को बनाने में सीमेंट और लोहे का इस्‍तेमाल नहीं किया गया है। मंदिर में स्‍थापित मूर्ति का वज़न 24 टन के करीब है। भगवान आदिनाथ अष्ट धातु के कमल सिँहासन पर विराजमान है कमल सिंहासन का वज़न 17 टन  है इस प्रकार इस प्रकार प्रतिमा और कमल सिंहासन का कुल वज़न 41 टन है | प्रतिमा को मुनिश्री विद्यासागर जी महाराज ने 06 नवम्बर 2006 को विधि विधान से स्थापित किया, मन्दिर का निर्माण कार्य अभी भी सुचारू रूप से कार्यरत है
श्री ज्‍वालेश्‍वर महादेव मंदिर
श्री ज्‍वालेश्‍वर महादेव मंदिर अमरकंटक से 8 किलोमीटर दूर शहडोल रोड पर स्थित है। यह खूबसूरत मंदिर भगवान शिव का समर्पित है। यहीं से अमरकंटक की तीसरी नदी जोहिला नदी की उत्‍पत्ति होती है। विन्‍ध्‍य वैभव के अनुसार भगवान शिव ने यहां स्‍वयं अपने हाथों से शिवलिंग स्‍थापित किया था और मैकाल की पह‍ाडि़यों में असंख्‍य शिवलिंग के रूप में बिखर गए थे। पुराणों में इस स्‍थान को महा रूद्र मेरू कहा गया है। माना जाता है कि भगवान शिव अपनी पत्‍नी पार्वती से साथ इस रमणीय स्‍थान पर निवास करते थे। मंदिर के निकट की ओर सनसेट प्‍वाइंट है।
पाकिस्तानी संविधान का चौदहवाँ संशोधन
पाकिस्तान के संविधान का चौदहवें संशोधन ( उर्दू:'آئین پاکستان میں چودہویں ترمی ) को 1997 में पारित किया गया था। इसे प्रधानमंत्री नवाज शरीफ (पाकिस्तान मुस्लिम लीग (नवाज़) के अध्यक्ष)की सरकार के दौरान पारित किया गया था। इसके द्वारा सांसदों के लिए बहुत सख्त पार्टी अनुशासन अधीन काया गया था। इसके जरिए, पार्टी नेताओं को संसद से उनके विधायकों को, उनकी पार्टी के खिलाफ वोट करने पर, के किसी भी समय बर्खास्त करने की असीमित शक्ति प्राप्त कर दी गई थी।
इन्हें भी देखें
पाकिस्तान का संविधान
ज्हाँ विक्तर पौंस्ले
ज्हाँ विक्तर पौंस्ले (Jean Victor Poncelect, १७८८ ई.-१८६७ ई.) फ्रांसीसी गणितज्ञ एवं इंजीनियर थे। गणितज्ञ के रूप में उनका सबसे उल्लेखनीय कार्य प्रक्षेपीय ज्यामिति पर था।
सब कुछ सीखा हमने
विवरण
सब कुछ सीखा हमने अनाड़ी फिल्म का एक गीत है जिसकी अवधि ३:४० मिनट है। इस गीत के लिए मुकेश ने फ़िल्मफ़ेयर सर्वश्रेष्ठ पार्श्व गायक पुरस्कार जीता था, जो कि पहला फिल्मफेयर पुरस्कार था पार्श्व गायक के लिए। गाने के बोल शैलेन्द्र ने लिखे है और संगीत निर्देशक शंकर जयकिशन है। इसके अलावा शैलेन्द्र ने गीत के बोल के लिए फ़िल्मफ़ेयर सर्वश्रेष्ठ गीतकार पुरस्कार जीता था।
भारतीय साहित्य
भारतीय साहित्य से तात्पर्य सन् 1947 के पहले तक भारतीय उपमहाद्वीप एवं तत्पश्चात् भारत गणराज्य में निर्मित वाचिक और लिखित साहित्य से है। विश्व का सबसे पुराना वाचिक साहित्य आदिवासी भाषाओं में मिलता है। इस दृष्टि से आदिवासी साहित्य सभी साहित्य का मूल स्रोत है।
भारतीय गणराज्य में 22 आधिकारिक मान्यता प्राप्त भाषाएँ है। वर्तमान समय में भारत में मुख्यतः दो साहित्यिक पुरस्कार प्रदान किए जाते हैं, साहित्य अकादमी पुरस्कार तथा ज्ञानपीठ पुरस्कार। हिन्दी तथा कन्नड भाषाओं को आठ-आठ ज्ञानपीठ पुरस्कार प्रदान किए गये हैं। बांग्ला और मलयालम को पाँच-पाँच, उड़िया को चार; गुजराती, मराठी, तेलुगु और उर्दू को तीन-तीन, तथा असमिया, तमिल को दो-दो और संस्कृत को एक ज्ञानपीठ पुरस्कार दिया गया है।
भूमिका
भारतवर्ष अनेक भाषाओं का विशाल देश है - उत्तर-पश्चिम में पंजाबी, हिन्दी और उर्दू; पूर्व में उड़िया, बंगाल में असमिया; मध्य-पश्चिम में मराठी और गुजराती और दक्षिण में तमिल, तेलुगु, कन्नड और मलयालम। इनके अतिरिक्त कतिपय और भी भाषाएं हैं जिनका साहित्यिक एवं भाषावैज्ञानिक महत्त्व कम नहीं है- जैसे कश्मीरी, डोगरी, सिंधी, कोंकणी, तुलू आदि। इनमें से प्रत्येक का, विशेषतः पहली बारह भाषाओं में से प्रत्येक का, अपना साहित्य है जो प्राचीनता, वैविध्य, गुण और परिमाण- सभी की दृष्टि से अत्यंत समृद्ध है। यदि आधुनिक भारतीय भाषाओं के ही सम्पूर्ण वाङ्मय का संचयन किया जाये तो वह यूरोप के संकलित वाङ्मय से किसी भी दृष्टि से कम नहीं होगा। वैदिक संस्कृत, संस्कृत, पालि, प्राकृतों और अपभ्रंशों का समावेश कर लेने पर तो उसका अनन्त विस्तार कल्पना की सीमा को पार कर जाता है- ज्ञान का अपार भंडार, हिंद महासागर से भी गहरा, भारत के भौगोलिक विस्तार से भी व्यापक, हिमालय के शिखरों से भी ऊँचा और ब्रह्म की कल्पना से भी अधिक सूक्ष्म।
भारतीय साहित्य की मूलभूत एकता और उसके आधार-तत्व
भारत की प्रत्येक भाषा के साहित्य का अपना स्वतन्त्र और प्रखर वैशिष्ट्य है जो अपने प्रदेश के व्यक्तित्व से मुद्रांकित है। पंजाबी और सिंधी, इधर हिन्दी और उर्दू की प्रदेश-सीमाएं कितनी मिली हुई हैं, किंतु उनके अपने-अपने साहित्य का वैशिष्ट्य कितना प्रखर है। इसी प्रकार गुजराती और मराठी का जन-जीवन परस्पर ओतप्रोत है, किन्तु क्या उनके बीच में किसी प्रकार की भ्रांति संभव है? दक्षिण की भाषाओं का उद्गम एक है : सभी द्रविड़ परिवार की विभूतियां हैं, परन्तु क्या कन्नड़ और मलयालम या तमिल और तेलुगु के स्वारूप्य के विषय में शंका हो सकती है? यही बात बांग्ला, असमिया और उड़िया के विषय में सत्य है। बंगाल के गहरे प्रभाव को पचाकर असमिया और उड़िया अपने स्वतंत्र अस्तित्व को बनाये हुए हैं।
इन सभी साहित्यों में अपनी-अपनी विशिष्ट विभूतियां हैं। तमिल का संगम-साहित्य, तेलगु के द्वि-अर्थी काव्य और उदाहरण तथा अवधान-साहित्य, मलयालम के संदेश-काव्य एवं कीर-गीत (किलिप्पाट्टु) तथा मणिप्रवालम् शैली, मराठी के वोवाडे, गुजराती के आख्यान और फागु, बँगला का मंगल काव्य, असमिया के बरगीत और बुरंजी साहित्य, पंजाबी के रम्याख्यान तथा वीरगति, उर्दू की गजल और हिन्दी का रीतिकाव्य तथा छायावाद आदि अपने-अपने भाषा–साहित्य के वैशिष्ट्य के उज्ज्वल प्रमाण हैं।
फिर भी कदाचित् यह पार्थक्य आत्मा का नहीं है। जिस प्रकार अनेक धर्मों, विचार-धाराओं और जीवन प्रणालियों के रहते हुए भी भारतीय संस्कृति की एकता असंदिग्ध है, इसी प्रकार इसी कारण से अनेक भाषाओं और अभिवयंजना-पद्धतियों के रहते हुए भी भारतीय साहित्य की मूलभूत एकता का अनुसंधान भी सहज-संभव है। भारतीय साहित्य का प्राचुर्य और वैविध्य तो अपूर्व है ही, उसकी यह मौलिकता एकता और भी रमणीय है।
जन्मकाल
दक्षिण में तमिल और उधर उर्दू को छोड़कर भारत की लगभग सभी भारतीय भाषाओं का जन्मकाल प्रायः समान ही है। तेलुगु साहित्य के प्राचीनतम ज्ञात कवि हैं नन्नय, जिनका समय है ईसा की ग्यारहवीं सती। कन्नड का प्रथम उपलब्ध ग्रन्थ है ‘कविराजमार्ग’, जिसके लेखक हैं राष्ट्रकूट-वंश के नरेश नृपतुंग (814-877 ई.); और मलयालम की सर्वप्रथम कृति हैं ‘रामचरितम्’ जिसके विषय में रचनाकाल और भाषा-स्वरूप आदि की अनेक समस्याएँ और जो अनुमानतः तेरहवीं शती की रचना है। गुजराती तथा मराठी का आविर्भाव-काल लगभग एक ही है। गुजराती का आदि-ग्रन्थ सन् 1185 ई. में रचित शालिभद्र सुरि का 'भारतेश्वरबाहुबलिरास’ है। मराठी के आदिम साहित्य का आविर्भाव बारहवीं शती में हुआ था। यही बात पूर्व की भाषाओं में सत्य है। बँगला की चर्यागीतों की रचना शायद दसवीं और बारहवीं शताब्दी के बीच किसी समय हुई होगी; असमिया साहित्य के सबसे प्राचीन उदाहरण प्रायः तेरहवीं शताब्दी के अंत के हैं जिनमें सर्वश्रेष्ठ हैं हेम सरस्वती की रचनाएँ ‘प्रह्लादचरित्र’ तथा ‘हरिगौरीसंवाद’। उड़िया भाषा में भी तेरहवीं शताब्दी में निश्चित रूप से व्यंग्यात्मक काव्य और लोकगीतों के दर्शन होने लगते हैं।
उधर चौदहवीं शती में तो उड़िया के व्यास सारलादास का आविर्भाव हो ही जाता है। इसी प्रकार पंजाबी और हिन्दी में ग्यारहवीं शती से व्यस्थित साहित्य उपलब्ध होने लगता है। केवल दो भाषाएँ ऐसी हैं जिनका जन्मकाल भिन्न है—तमिल, जो संस्कृत के समान प्राचीन है (यद्यपि तमिल-भाषी उसका उद्गम और भी पहले मानते हैं) और उर्दू, जिसका वास्तविक आरम्भ पंद्रहवीं शती से पूर्व नहीं माना जा सकता। हालाँकि कुछ विद्वान उर्दू का भी उद्भव 13-14 वीं शती के बाबा फ़रीद, अब्दुल्ला हमीद नागोरी तथा अमीर खुसरो की रचनाओं से मानने लगे हैं।
विकास के चरण
जन्मकाल के अतिरिक्त आधुनिक भारतीय साहित्यों के विकास के चरण भी प्रायः समान ही हैं। प्रायः सभी का आदिकाल पन्द्रहवीं शती तक चलता है। पूर्वमध्यकाल की समाप्ति मुगल-वैभव के अन्त अर्थात शती के मध्य में तथा सत्रहवीं शती के मध्य में तथा उत्तर मध्याकाल की अंग्रेजी सत्ता की स्थापना के साथ होती है और तभी से आधुनिक युग का आरम्भ हो जाता है। इस प्रकार भारतीय भाषाओं के अधिकांश साहित्यों का विकास-क्रम लगभग एक-सा ही है; सभी प्रायः समकालीन चार चरणों में विभक्त हैं। इस समानांतर विकास-क्रम का आधार अत्यंत स्पष्ट है और वह है भारत के राजनीतिक एवं सांस्कृतिक जीवन का विकास-क्रम।
समान राजनीतिक आधारभूमि
बीच-बीच में व्यवधान होने पर भी भारतवर्ष में शताब्दियों तक समान राजनीतिक व्यवस्था रही है। मुगल-शासन में तो लगभग डेढ़ सौ वर्षों तक उत्तर-दक्षिण और पूर्व-पश्चिम में घनिष्ठ संपर्क बना रहा। मुगलों की सत्ता खंडित हो जाने के बाद भी यह संपर्क टूटा नहीं। मुगल-शासन के पहले भी राज्य-विस्तार के प्रयत्न होते रहे थे। राजपूतों में कोई एक छत्र भारत-सम्राट तो नहीं हुआ, किंतु उनके राजवंश भारतवर्ष के अनेक भागों में शासन कर रहे थे। शासन भिन्न-भिन्न होने पर भी उनकी सामंतीय शासन-प्रणाली प्रायः एक-सी थी। इसी प्रकार मुसलमानों की शासन प्रणाली में भी स्पष्ट मूलभूत समानता थी। बाद में अँग्रेजों ने तो केन्द्रीय शासन-व्यवस्था कायम कर इस एकता को और भी दृढ़ कर दिया। इन्हीं सब कारणों से भारत के विभिन्न भाषा-भाषी प्रदेशों की राजनीतिक परिस्थितियों में पर्याप्त साम्य रहा है।
समान सांस्कृतिक आधारभूमि
राजनीतिक परिस्थितियों की अपेक्षा सांस्कृतिक परिस्थितियों का साम्य और भी अधिक रहा है। पिछले सहस्राब्द में अनेक धार्मिक और सांस्कृतिक आंदोलन ऐसे हुए जिनका प्रभाव भारतव्यापी था। बौद्ध-धर्म के ह्रास के युग में उसकी कई शाखाओं और शैव-शाक्त धर्मों के संयोग से नाथ-संप्रदाय उठ खड़ा हुआ जो ईसा के द्वितीय सहस्राब्द के आरंभ में उत्तर में तिब्बत आदि तक, दक्षिण में पूर्वी घाट के प्रदेशों में, पश्चिम में महाराष्ट्र आदि में और पूर्व में प्रायःसर्वत्र फैला हुआ था। योग की प्रधानता होने पर भी इन साधुओं की साधना में, जिनमें नाथ, सिद्ध और शैव सभी थे, जीवन के विचार और भाव-पक्ष की उपेक्षा नहीं थी और इनमें से अनेक साधु आत्माभिव्यक्ति एवं सिद्धांत-प्रतिपादन दोनों के लिए कवि-कर्म में प्रवृत्त होते थे। भारतीय भाषाओं के विकास के प्रथम चरण में इन सम्प्रदायों का प्रभाव प्रायः विद्यमान था। इनके बाद इनके उत्तराधिकारी संत-सम्प्रदायों और नवागत मुसलमानों के सूफी-संत का प्रसार देश के भिन्न-भिन्न भागों में होने लगा। संत-संप्रदाय वेदांत दर्शन से प्रभावित थे और निर्गुण भक्ति की साधना तथा प्रचार करते थे। सूफी धर्म में भी निराकार ब्रह्म की ही उपासना थी, किंतु उसका माध्यम था उत्कट प्रेमानुभूति।
सूफी-संतो का यद्यपि उत्तर-पश्चिम में अधिक प्रभुत्व था, फिर भी दक्षिण के बीजापुर और गोलकुंडा राज्यों में भी इनके अनेक केंद्र थे और वहाँ भी अनेक प्रसिद्ध सूफी संत हुए। इनके पश्चात् वैष्णव आंदोलन का आरंभ हुआ जो समस्त देश में बड़े वेग से व्याप्त हो गया। राम और कृष्ण की भक्ति की अनेक मधुर पद्धतियों की देश-भर में प्रसार हुऐ और समस्त भारतवर्ष सगुण ईश्वर के लीला-गान से गुंजारित हो उठा। उधर मुस्लिम संस्कृति और सभ्यता का प्रभाव भी निरंतर बढ़ रहा था। ईरानी संस्कृति के अनेक आकर्षक तत्त्व-जैसे वैभव-विलास, अलंकरण सज्जा आदि भारतीय जीवन में बड़े वेग से घुल-मिल रहे थे और एक नयी दरबारी या नागर संस्कृति का आविर्भव हो रहा था। राजनीतिक और आर्थिक प्रभाव के कारण यह संस्कृति शीघ्र ही अपना प्रसादमय प्रभाव खो बैठी और जीवन के उत्कर्ष एवं आनन्दमय पक्ष के स्थान पर रुग्ण विलासिता है इसमें रह गयी। तभी पश्चिम के व्यापारियों का आगमन हुआ जो अपने साथ पाश्चात्य-शिक्षा का संस्कार लाये और जिनके पीछे-पीछे मसीही प्रचारकों के दल भारत में प्रवेश करने लगे। उन्नीसवीं शती में अंग्रेजी को प्रभुत्व सारे देश में स्थापित हो गया और शासक वर्ग सक्रिय रूप से योजना बनाकर अपनी शिक्षा, संस्कृति और उनके माध्यम से प्रत्यक्ष या परोक्ष रूप में अपने धर्म का प्रसार करने लगा। प्राच्य और पाश्चात्य के इस संपर्क और संघर्ष से आधुनिक भारत का जन्म हुआ।
समान साहित्यिक आधारभूमि
भारत की भाषाओं का परिवार यद्यपि एक नहीं है, फिर भी उनका साहित्यिक आधारभूमि एक ही है। रामायण, महाभारत, पुराण, भागवत, संस्कृत का अभिजात्य साहित्य - अर्थात् कालिदास, भवभूति, बाणभट्ट, श्रीहर्ष, अमरूक और जयदेव आदि की अमर कृतियाँ, पालि, प्राकृत तथा अपभ्रंश में लिखित बौद्ध, जैन तथा अन्य धर्मों का साहित्य भारत की समस्त भाषाओं को उत्तराधिकार में मिला। शास्त्र के अन्तर्गत उपनिषद्, षड्दर्शन, स्मृतियाँ आदि और उधर काव्यशास्त्र के अनेक अमर ग्रन्थ — नाट्यशास्त्र, ध्वन्यालोक, काव्यप्रकाश, साहित्यदर्पण, रसगंगाधर आदि की विचार-विभूति का उपयोग भी सभी ने निरन्तर किया है। वास्तव में आधुनिक भारतीय भाषाओं के ये अक्षय प्रेरणा-स्रोत हैं जो प्रायः सभी को समान रूप से प्रभावित करते रहे हैं। इनका प्रभाव निश्चय ही अत्यन्त समन्वयकारी रहा है और इनसे प्रेरित साहित्य में एक प्रकार की मूलभूत समानता स्वतः ही आ गई है।—इस प्रकार समान राजनीतिक, सांस्कृतिक और साहित्यकि आधारभूमि पर पल्लवित-पुष्पित भारतीय साहित्य में जन्मजात समानता एक सहज घटना है।
भारतीय साहित्य - एक विहंगम् दृष्टि
सबसे पुराना जीवित साहित्य ऋग्वेद है जो संस्कृत भाषा में लिखा गया है। संस्कृत, पालि, प्राकृत और अपभ्रंश आदि अनेक भाषाओं से गुज़रते हुए आज हम भारतीय साहित्य के आधुनिक युग तक पहुंचे हैं। भारत में ३० से भी ज्यादा मुख्य भाषाएँ हैं और १०० से भी अधिक क्षेत्रीय भाषाएँ है। लगभग हर भाषा में साहित्य का प्रचुर विकास हुआ है। भारतीय भाषाओं के साहित्य में लिखित और मौखिक दोनो ही महत्वपूर्ण हैं। प्राचीन भारतीय साहित्य में हिन्दू धार्मिक ग्रंथो की अहम भूमिका रही। वेदों के साथ-साथ रामायण और महाभारत जैसे महाग्रंथ प्राचीन भारत में रचे गए। अन्य प्राचीन ग्रंथो में वास्तु शास्त्र, कौटिल्य अर्थ-शास्त्र, पंचतंत्र, हितोपदेश आदि प्रमुख है।
रामेश्वर शर्मा
= रामेश्वर शर्मा =
परिचय
श्री रामेश्वर शर्मा जी (प्रोटेम स्पीकर) का जन्म 05 जुलाई 1970 को ग्राम सराखों, तहसील सिरोंज जिला विदिशा के किसान परिवार में हुआ। बाल काल से ही राष्ट्रीय स्वयंसेवक संघ वर्तमान में श्री रामेश्वर शर्मा जी हुजूर विधानसभा से विधायक है। यह पूर्व में प्रोटेम स्पीकर (कार्यवाहक विधानसभा अध्यक्ष ) रह चुके है । में स्वयंसेवक के रूप में सामाजिक गतिविधियों एवं संघ से प्रेरित होकर राष्ट्रवादी आंदोलनों में भाग लेना प्रारंभ कर दिया था। राष्ट्रीय स्वयं सेवक संघ के प्रचारक के रूप में गंगा जल कलश यात्रा आदि विभिन्न क्षेत्रों में कार्य करते हुये। राष्ट्रीय स्वंयसेवक संघ के प्रथम, द्वितीय एवं तृतीय वर्ष का प्रशिक्षण प्राप्त किया।
सामाजिक योगदान
समाज के प्रति समर्पण एवं कार्य निष्ठा को देखते हुये विश्व हिन्दु परिषद द्वारा बजरंग दल भोपाल का संयोजक का दायित्व दिया गया। वर्ष 1993 में भारतीय जनता पार्टी की सक्रीय सदस्यता ग्रहण एवं तत्कालीन भारतीय जनता युवा मोर्चा के प्रदेशाध्यक्ष श्री नरेन्द्र सिंह जी तोमर द्वारा भारतीय जनता युवा मोर्चा में प्रदेश कार्य समिति मनोनीत किये गये ।
श्रीमान अटल बिहारी वाजपेयी जी के नेतृत्व में कश्मीर बचाओं आंदोलन में भाग लिया। वर्ष 1995 में नगर निगम भोपाल के वार्ड क्र.-33 से पार्षद पद के लिये निर्वाचित हुये। बढ़ती लोकप्रियता एवं राजनीतिक सक्रियता एवं जनता की आवाज बन चुके श्री रामेश्वर शर्मा को भारतीय जनता पार्टी के शीर्ष नेतृत्व में भारतीय जनता युवा मोर्चा भोपाल का जिलाध्यक्ष नियुक्त किया। बढ़ती लोकप्रियता एवं जनता के प्रति समर्पण भाव की वजह से वर्ष 2000 में पुनः वार्ड 33 से नगर निगम भोपाल में पार्षद पद से निर्वाचित हुये एवं भोपाल नगर निगम में नेता प्रतिपक्ष बने। इस दौरान तात्या टोपे स्टेडियम के नाम परिवर्तन के खिलाफ तत्कालीन कांग्रेस सरकार के खिलाफ मोर्चा खोला एवं ताल की नगरी कहे जाने वाले भोपाल में पेय जल समस्या के खिलाफ ‘‘नर्मदा मैया आयेगी भोपाल की प्यास बुझायेगी’’ आंदोलन की शुरूआत की एवं नर्मदा को राजधानी भोपाल लाने के लिये पदयात्रा की ।
प्रसिद्ध संत शिरोमणि हिरदाराम जी साहिब के सानिध्य में गाँधी नगर के विकास और पेय जल हेतु विभिन्न उल्लेखनीय कार्य किये ।
राजधानी भोपाल में सामाजिक, सांस्कृतिक, धार्मिक, पर्यावरण, खेल कूद के विकास के लिये अग्रणी ‘‘कर्मश्री’’ संस्था का गठन किया। ‘‘कर्मश्री’’ संस्था द्वारा प्रतिवर्ष गुड़ी पड़वा, चेती चाँद के शुभ अवसर पर अखिल भारतीय कवि सम्मेलन का आयोजन किया जाता है तथा संस्था द्वारा प्रतिवर्ष सावन माह में विशाल कांवड़ यात्रा एवं रामकथा, भागवत कथा, वृक्षारोपण भी किया जाता है ।
राजनैतिक सफर
2005 में तत्कालीन भारतीय जनता पार्टी के प्रदेशाध्यक्ष श्री शिवराज सिंह जी चैहान द्वारा ‘‘नगरीय विकास प्रकोष्ठ’’ का प्रदेशाध्यक्ष नियुक्त किये गये ।
वर्ष 2006 में तत्कालीन भारतीय जनता पार्टी के प्रदेशाध्यक्ष श्री नरेन्द्र सिंह जी तोमर की कार्यकारिणी में ‘‘प्रदेश मंत्री’’ नियुक्त किये गये ।
वर्ष 2010 में एक बार पुनः तत्कालीन भारतीय जनता पार्टीे के प्रदेशाध्यक्ष श्री प्रभात झा जी की कार्यकारिणी में ‘‘प्रदेश मंत्री’’ नियुक्त किये गये ।
वर्ष 2011 में मध्यप्रदेश के यशस्वी मुख्यमंत्री श्री शिवराज सिंह जी चैहान के नेतृत्व वाली प्रदेश सरकार में म0प्र0 राज्य खनिज निगम में अध्यक्ष (केबीनेट मंत्री दर्जा) पद पर नियुक्त किये गये ।
वर्ष 2012 में प्रदेश अध्यक्ष भारतीय जनता पार्टी श्री नरेन्द्र सिंह जी तोमर की कार्यकारिणी में ‘‘प्रदेश प्रवक्ता’’ पद पर नियुक्त किये गये ।
वर्ष 2013 में भारतीय जनता पार्टी के टिकट से भोपाल की हुजूर विधानसभा क्षेत्र क्र. 155 से विजयी होकर मध्य प्रदेश पर चैथे स्थान पर आकर रिकार्ड कायम किया ।
वर्ष 2016 में प्रदेश अध्यक्ष भारतीय जनता पार्टी श्री नंदकुमार सिंह जी चैहान की कार्यकारिणी में ‘‘प्रदेश उपाध्यक्ष’’ का दायित्व दिया गया ।
पोतुलूरी वीरब्रह्मेंद्र
पुतुल्य वीरब्रह्मणंद स्वामी (तेलुगु:పోతులూరి వీరబ్రహ్మేంద్ర స్వామి) एक हिंदू ऋषि और दैवज्ञ थे। उन्हें भविष्य के बारे में भविष्यवाणियों की पुस्तक, कलौना के लेखक माना जाता है। उनके भविष्यद्वाणी के ग्रंथों को गोविंदा वक्य के नाम से भी जाना जाता है। उन्होंने जीविका बोध भी लिखा।
पौराणिक खाता
पौराणिक कथा के अनुसार, वीरब्रह्मम का जन्म एक धार्मिक दंपति, पारिपुन्नाचार्य और प्रखरुथम्बा के घर हुआ था, जो ब्रह्मानंदपुरम गाँव में सरस्वती नदी के पास एक विश्वाब्राम्हण / विश्वकर्मा ब्राम्हण/ आचार्य परिवार के थे। दंपति ने जन्म के समय स्वामी का परित्याग कर दिया और वीरभ्रमम को काशी (वर्तमान वाराणसी) के पास अत्रि महामुनि आश्रम में लाया गया। बाद में कर्नाटक के चिकबल्लापुर के पापाग्नि मठ के प्रमुख वीरभोज्याचार्य अपनी पत्नी के साथ तीर्थयात्रा पर थे। दंपति ने ऋषि अत्रि आश्रम का दौरा किया, और ऋषि अत्रि ने दंपति को संतान प्रदान की। उन्होंने बच्चे को एक दिव्य उपहार के रूप में प्राप्त किया और पापाग्नि मठ में लौट आए। बच्चे का नाम am वीरम भोतलैया ’रखा गया।
वीरब्रह्मेंद्र स्वामी, जिन्हें तब पापाग्नि मठ में वीरभोटलिया के नाम से जाना जाता था, ने 11 साल की उम्र में कलिकंबा सप्तशती (देवी काली की स्तुति में लिखी गई पांडुलिपि) लिखी थी। कुछ दिनों बाद, वीरभोयजचार्य ने एक बलिदान किया और वीरंभोत्रेय ने अपनी सौतेली माँ को बताया कि श्रद्धांजलि जिम्मेदारियों ले लो और अपनी आध्यात्मिक यात्रा शुरू की। उनके पहले शिष्य दुडेकुला सिद्धैया थे। लोग वीरभोटलाय की जप और दार्शनिक कविताओं को सुनना शुरू कर दिया, और सम्मान के संकेत के रूप में उन्होंने उन्हें 'श्री मदविरत पोथुलुरी वीरा ब्रह्मेंद्र स्वामी' कहा।
चेन्नई बीच
चेन्नई बीच तमिल नाडु की राजधानी चेन्नई का एक क्षेत्र है। यहां चेन्नई उपनगरीय रेलवे का एक स्टेशन है।
लक्ष्‍मीकान्‍त बाजपेयी
लक्ष्‍मीकान्‍त बाजपेयी,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की मेरठ विधान सभा निर्वाचन क्षेत्र (निर्वाचन संख्या-48)से चुनाव जीता।
अलचौना, नैनीताल तहसील
अलचौना, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
चेन्नई फोर्ट
चेन्नई फोर्ट तमिल नाडु की राजधानी चेन्नई का एक क्षेत्र है। यहां चेन्नई उपनगरीय रेलवे का एक स्टेशन है।
पलासनी
पलासनी राजस्थान के जोधपुर जिले की जोधपुर तहसील में स्थित एक बड़ा गाँव है, जहाँ कुल ९५९ परिवार रहते हैं। पलासनी गाँव की जनसंख्या २०११ की जनगणना के अनुसार ५२८७ है जिसमें २७०७ पुरुष हैं जबकि २५८० महिलाएँ हैं।
पलासनी गाँव में ०-६ आयु वर्ग के बच्चों की आबादी ८८० है जो गाँव की कुल आबादी का १६.६४% है। पलासनी गाँव का औसत लिंगानुपात ९५३ है जो राजस्थान राज्य के ९२८ के औसत से अधिक है। जनगणना के अनुसार बाल लिंगानुपात ८८४ है, जो राजस्थान के औसत ८८८ से कम है।
अलंकारी पटलित
अलंकारी पटलित या सजावटी लेमिनेट (Decorative laminate) का उपयोग फर्नीचर में किया जाता है। लेमिनेट कई रंगों में आते हैं। लेमिनेट पर चिपचिपा पदार्थ लगाकर प्लाइवुड पर चिपकाया जाता है। यह काफी आकर्षक दिखता है। इससे घर काफी अच्छा दिखता है।
'सनमाइका' (Sunmica), अलंकारी पटलित का एक ब्राण्ड है जो भारत में बहुत लोकप्रिय है।
मुद्दिनायनपल्लॆ (अनंतपुर)
मुद्दिनायनपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
माउमपुर मौरारा गाँव, कन्नौज (कन्नौज)
माउमपुर मौरारा कन्नौज, कन्नौज, उत्तर प्रदेश स्थित एक गाँव है।
थराली, थराली तहसील
थराली, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।